Sentenza tal-Qorti Ġenerali tat-13 ta’ Ottubru 2021 – Freundlieb vs EUIPO (CRYSTAL)
(Kawża T-732/20) 1
(“Trade mark tal-Unjoni Ewropea – Trade mark tal-Unjoni Ewropea verbali CRYSTAL – Assenza ta’ applikazzjoni għat-tiġdid tar-reġistrazzjoni tat-trade mark – Tħassir tat-trade mark mal-iskadenza tar-reġistrazzjoni – Applikazzjoni għal restitutio in integrum – Artikolu 104 tar-Regolament (UE) 2017/1001 – Dmir ta’ viġilanza – Assenza ta’ kontroll – Nuqqas ta’ osservanza tat-termini”)
Lingwa tal-kawża: il-Ġermaniż
Partijiet
Rikorrent: Andreas Freundlieb (Berlin, il-Ġermanja) (rappreżentant: J. Vogtmeier, avukat)
Konvenut: L-Uffiċċju tal-Proprjetà Intellettwali tal-Unjoni Ewropea (rappreżentant: E. Markakis, aġent)
Suġġett
Rikors ippreżentat kontra d-deċiżjoni tal-Ħames Bord tal-Appell tal-EUIPO tal-1 ta’ Ottubru 2020 (Każ R 1056/2020-5), dwar applikazzjoni għal restitutio in integrum tad-dritt li jintalab it-tiġdid tat-trade mark tal-Unjoni Ewropea verbali CRYSTAL.
Dispożittiv
Ir-rikors huwa miċħud.
Andreas Freundlieb huwa kkundannat għall-ispejjeż tiegħu kif ukoll għal dawk esposti mill-Uffiċċju tal-Proprjetà Intellettwali tal-Unjoni Ewropea (EUIPO).
____________
1     ĠU C 44, 8.2.2021.